Diari Oficial de la Generalitat Valenciana


Sumari del DOGV 6370, del 06-10-2010 (2010/10462)

RESOLUCIÓ de 27 d'agost de 2010, de la consellera de Justícia i Administracions Pública, per la qual s'aprova la Carta de Servicis de la Guia Prop Electrònica.
---------------------------------------------------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10449


Data del document
:   27-08-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * telemàtica
    * legislació
    * canvi tecnològic
    * ciutadà
    * telecomunicació
    * nova tecnologia

RESOLUCIÓ de 27 d'agost de 2010, de la consellera de Justícia i Administracions Pública, per la qual s'aprova la Carta de Servicis de la Guia Prop Electrònica. [2010/10076]  
El Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, regula en el seu articulat les Cartes de Servicis.  
Segons el que disposa l'article 15 de l'esmentat Decret, «les Cartes de Servicis, com a instruments de millora, són documents que contenen els compromisos de qualitat als quals, l'òrgan a què es referix la Carta, ajustarà la prestació dels seus servicis en funció dels recursos disponibles i, alhora, proporcionaran informació al ciutadà sobre les activitats prestades».  
En els articles 16 i següents s'establixen els requisits, contingut i el procediment per a l'elaboració de les Cartes de Servici.  
En compliment del que disposen els esmentats preceptes, en l'àmbit d'esta Conselleria de Justícia i Administracions Públiques s'ha elaborat la Carta de Servicis de la Guia Prop Electrònica, seguint en totes les seues fases la metodologia aprovada per la Direcció General de Modernització, el 20 de maig de 2010, per la qual cosa ha rebut l'informe favorable preceptiu d'eixe centre directiu i ha sigut presentada per a la seua aprovació, com a tràmit previ a la seua publicació.  
Per tot el susdit, fent ús de la facultat que em conferix l'article 19 de l'esmentat Decret 62/2010, de 16 d'abril, del Consell, respecte a l'autoritat competent per a procedir a la seua aprovació, resolc:  
Primer  
Aprovar la Carta de Servicis de la Guia Prop Electrònica, la qual s'afig com a annex a esta resolució.  
Segon  
Disposar la seua publicació en el Diari Oficial de la Comunitat Valenciana.  
Tercer  
La Carta de Servicis de la Guia Prop Electrònica estarà a disposició de la ciutadania mitjançant publicacions que seran facilitades en les distintes dependències d'esta Conselleria, especialment en les oficines Prop, així com a través la pàgina institucional de la Conselleria de Justícia i Administracions Públiques, en les adreces http://www.cjap.gva.es, o http//www.gva.es/carta, sense perjuí d'altres accions de comunicació que puguen realitzar-se.  
València, 27 d'agost de 2010.- La consellera de Justícia i Administracions Públiques: Paula Sánchez de León Guardiola.  
Annex  
Títol: Carta de Servicis de la Guia PROP electrònica  
Missatge general  
L'administració pública valenciana ha d'adaptar-se als nous reptes i necessitats de la societat i per a això s'ha de modernitzar i millorar de forma contínua en els servicis públics que presta. La Generalitat assumix este repte i amb esta finalitat incorpora, dins de la seua política de modernització, el projecte Cartes de Servicis com un instrument de millora a través del qual els ciutadans podran exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.  
La Generalitat contribuïx així a donar resposta a l'exigència continguda en l'Estatut d'Autonomia de la Comunitat Valenciana que establix i proclama, en l'article 9, el dret general que tenen tots els seus ciutadans a disfrutar d'uns servicis públics de qualitat.  
"Una administració excel·lent"  
Compromís institucional  
La millora contínua en la relació del ciutadà amb l'administració i l'excel·lència en la prestació dels seus servicis són els objectius bàsics de la nostra organització. A través de la Guia PROP electrònica, la Generalitat posa a disposició dels ciutadans i les empreses, la informació general sobre la seua organització i tots els seus procediments, la realització dels tràmits i l'obtenció de documents a través d'Internet. Ens comprometem, per tant, a donar un servici de qualitat, el qual garantim amb els estàndards de qualitat arreplegats en esta carta.  
Paula Sánchez de León Guardiola  
consellera de Justícia i Administracions Públiques  
Servicis  
La Guia PROP Electrònica, integrada en el catàleg de servicis de la Generalitat, arreplega, a través d'una única entrada des de la seua pàgina web, tota aquella informació administrativa que pot ser d'interés per als ciutadans, les empreses i altres administracions públiques.  
La Guia PROP electrònica, presta els servicis següents:   
- Facilita la informació general sobre els més de 2.000 tràmits que es poden realitzar i els distints servicis que la Generalitat oferix, especificant tota aquella informació necessària per a iniciar la seua tramitació: terminis, documentació, lloc de presentació, normativa, etc.  
- Facilita la informació sobre les ofertes i convocatòries d'ocupació pública de la Generalitat, administracions locals i universitats de la Comunitat Valenciana, administració de l'Estat, altres Comunitats Autònomes i la Unió Europea.   
- Facilita l'accés als impresos oficials per a iniciar procediments i realitzar tràmits i permet la descàrrega d'estos formularis i el seu ompliment, tot evitant desplaçaments a les unitats administratives corresponents.  
- Facilita l'accés des de la informació general del tràmit a la tramitació telemàtica, si fa el cas, d'eixe tràmit.   
- Facilita la informació sobre l'organització, competències, adreça, telèfon, fax i correu electrònic de totes les unitats administratives de la Generalitat, així com el seu mapa de localització.  
- Facilita la informació sobre el personal al servici de la Generalitat: identificació i localització.  
- Facilita la relació de les oficines de registre a les quals el ciutadà es pot dirigir a la Comunitat Valenciana per a presentar la documentació dirigida a l'administració i indica quina es pot presentar en cadascuna d'elles.  
- Facilita, mitjançant missatges SMS o a través del correu electrònic, prèvia subscripció al servici d'alertes, la informació de les últimes novetats que es produïsquen de tràmits i servicis i/o ofertes d'ocupació pública.  
Compromisos i indicadors  
  
  
Posem a disposició dels ciutadans els resultats sobre el grau de compliment dels compromisos d'esta Carta de Servicis i s'habilita el seu seguiment a través de la pàgina www.gva.es/carta  
Ajudeu-nos a prestar un MILLOR servici  
- Si té qualsevol problema amb el nostre servici o vol aportar suggeriments vos preguem que useu els impresos normalitzats que a l'fecte trobareu en qualsevol de les nostres oficines PROP, a les oficines de registre de la Generalitat, o en la nostra pàgina web (en la bústia electrònica, Pregunta al PROP).  
- Així mateix, a través del portal www.gva.es es permet la presentació telemàtica de queixes i suggeriments.  
- Si detecta alguna errada, vos preguem que ens ho comunique el més aviat possible per a poder corregir-ho, en Pregunta al PROP.  
On estem   
Pàgina web d'accés a la Guia PROP electrònica:  
www.gva.es  
Disponibilitat de la pàgina web: 24 hores al dia, 7 dies a la setmana, excepte les parades programades.  
Estàndard AA del protocol de pautes d'accessibilitat establides pel W3C.  
Especificacions tècniques d'ús: servici d'accés lliure a través d'Internet Explorer I Firefox (no cal certificat digital).